Apstiprināts ar

Jelgavas pilsētas domes

2013.gada 22.augusta lēmumu Nr.11/12

**Jelgavas pilsētas biedrību un nodibinājumu atbalsta programmas nolikums**

Grozījumi:

Jelgavas pilsētas domes 26.10.2017.

lēmums Nr.12/12

1. **Vispārīgie JAUTĀJUMI**
   1. Nolikums nosaka Jelgavas pilsētas biedrību un nodibinājumu atbalsta programmas mērķi, uzdevumus, Programmas finansējuma fonda piešķiršanas nosacījumus, Jelgavas pilsētas biedrību un nodibinājumu atbalsta programmas komisijas uzdevumus, tiesības, struktūru un darba organizācijas kārtību.
2. **Jelgavas pilsētas biedrību un nodibinājumu atbalsta programma**
   1. Jelgavas pilsētas biedrību un nodibinājumu atbalsta programmas (turpmāk tekstā - Programma) mērķis ir sekmēt iedzīvotāju aktivitāti un iesaistīšanos Jelgavas pilsētas attīstības un sociālo problēmu risināšanā, veicināt labdarības tradīcijas un sadarbību starp Jelgavas pilsētas pašvaldību (turpmāk tekstā – pašvaldība) un biedrībām un nodibinājumiem (turpmāk tekstā - organizācijas), kas darbojas Jelgavas pilsētas teritorijā.

Programmas uzdevumi ir:

* 1. sekmēt brīvprātīgās iniciatīvas Jelgavas pilsētas administratīvajā teritorijā un veicināt organizāciju sadarbību ar pašvaldību;
  2. veicināt demokrātisku sabiedrības pārvaldes formu paplašināšanu;
  3. veicināt un atbalstīt organizāciju izveidi un darbību, rosināt indivīdu iesaisti organizāciju darbā;
  4. iespēju robežās finansiāli atbalstīt organizāciju mērķprogrammu (izņemot politisku programmu) realizāciju;
  5. veicināt sadarbību starp pašvaldību, privāto sektoru un organizācijām Jelgavas pilsētā;
  6. sekmēt pašvaldības informatīvo atvērtību, veicinot uzticības atmosfēru pašvaldības attiecībās ar sabiedrību.

1. Programmas finansējuma fonda (turpmāk tekstā - Fonds) līdzekļus katram konkrētam budžeta gadam apstiprina Jelgavas pilsētas dome (turpmāk tekstā – Dome).
2. Fonda līdzekļu piešķiršanai organizāciju atbalstam tiek organizēts atklāts projektu pieteikumu konkurss (turpmāk - Konkurss), izsludinot to vietējos masu medijos, kā arī Jelgavas pilsētas interneta portālā ne mazāk kā 30 dienas pirms noteiktā pieteikumu iesniegšanas termiņa. Konkursu var izsludināt vienu vai vairākas reizes gadā atkarībā no Fonda līdzekļu apjoma. Vienreizējā piešķīruma maksimālo apjomu nosaka katram Konkursam atsevišķi.
3. Fonda līdzekļu pretendents var būt tikai juridiska persona - jebkura LR normatīvajos noteiktā kārtībā reģistrēta organizācija, kuras juridiskā adrese ir Jelgavas pilsētā, vai Latvijā reģistrēto organizāciju struktūrvienības, kuras darbojas un kurām ir pārstāvniecības Jelgavas pilsētas administratīvajā teritorijā.
4. Fonda līdzekļus piešķir:
   1. projektiem, kuri paredz sabiedriski nozīmīgu programmu, projektu un pasākumu realizāciju Jelgavas pilsētā;
   2. projektiem, kuri piesaista ievērojamus vietējos resursus un brīvprātīgo darbu sabiedriski nozīmīgos projektos;
   3. sabiedrisku objektu būvdarbiem, remontam, remonta materiālu un pamatlīdzekļu iegādei (telpas, aprīkojums, biroja mēbeles) organizāciju darbības nodrošināšanai, ja tās veic sociāli nozīmīgas funkcijas;
   4. sociālu programmu īstenošanai;
   5. pašvaldības funkciju īstenošanai, ja tās deleģētas organizācijām;
   6. administratīvajiem izdevumiem, kas nepieciešami organizāciju darbības nodrošināšanai mērķprogrammu īstenošanai, izņemot organizāciju darbinieku atalgojumam.
5. Projekts var būt lielāka projekta sastāvdaļa (līdzfinansējums lielāka finansējuma piesaistei).
6. Fonda līdzekļus nepiešķir:
   1. nekustamā īpašuma iegādei;
   2. organizāciju darbinieku atalgojumam;
   3. pasākumiem, kurus saskaņā ar nolikumiem, finansiāli atbalsta citas Jelgavas pilsētas pašvaldības izveidotas programmas;
   4. vairāk nekā diviem piešķīrumiem vienam pretendentam budžeta gadā;
   5. pretendentiem, kuri projektu pieteikumos nav paredzējuši iesniedzēja ieguldījumu vai pašfinansējumu, vai līdzfinansējumu.
7. Konkursam iesniegtos projektu pieteikumus izvērtē Jelgavas pilsētas biedrību un nodibinājumu atbalsta programmas komisija.
8. **Jelgavas pilsētas biedrību un nodibinājumu atbalsta programmas komisija**
9. Jelgavas pilsētas biedrību un nodibinājumu atbalsta programmas komisija (turpmāk tekstā - Komisija) ir Domes izveidota pašvaldības institūcija, kas darbojas saskaņā ar normatīvajiem aktiem un šo nolikumu.
10. Komisija darbojas Domes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās domes pirmās sēdes sasaukšanas.
11. Komisijas uzdevumi:
    1. organizēt Konkursu norisi;
    2. izvērtēt iesniegto projektu pieteikumus saskaņā ar Konkursa nolikumu;
    3. pieņemt lēmumu par finansējuma piešķiršanu projektiem vai atteikumu.
12. Komisijas tiesības:
    1. pieprasīt no valsts un pašvaldību institūcijām, kā arī organizācijām, kas iesniegušas projektu pieteikumus, informāciju, kas nepieciešama Komisijas uzdevumu izpildei;
    2. izskatāmo jautājumu vispusīgai izvērtēšanai uzaicināt piedalīties komisijas sēdēs speciālistus un citas personas;
    3. iesniegt priekšlikumus par pašvaldības budžeta līdzekļu izlietojumu organizāciju atbalstam.
13. Komisijas organizatorisko un tehnisko apkalpošanu nodrošina pašvaldības administrācija. Komisijas sekretāru nozīmē pašvaldības izpilddirektors ar rīkojumu.
14. Komisiju 10 (desmit) locekļu sastāvā, tai skaitā Komisijas priekšsēdētāju, apstiprina Dome. Komisijas sastāvā iekļauj pārstāvjus no pašvaldības institūcijām.

*(Grozīts ar Jelgavas pilsētas domes 26.10.2017. lēmumu Nr.12/12)*

1. Komisija no Komisijas locekļiem ievēl Komisijas priekšsēdētāja vietnieku, kurš Komisijas priekšsēdētāja prombūtnes laikā pilda viņa pienākumus.
2. Komisijas priekšsēdētājs:
   1. organizē un vada Komisijas darbu;
   2. sasauc un vada Komisijas sēdes;
   3. kontrolē pieņemto lēmumu izpildi;
   4. pārstāv Komisiju attiecībās ar valsts un pašvaldību institūcijām un privātpersonām.
3. Komisijas sēdes var notikt, ja tajās piedalās vairāk nekā puse no Komisijas locekļiem. Lēmumus pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.
4. Komisijas sēdes tiek protokolētas. Protokolu paraksta Komisijas priekšsēdētājs un Komisijas sekretārs.
5. **finanŠu piešķīrumu izmaksas kārtība un atskaites**
6. Pašvaldības izpilddirektors slēdz līgumus ar apstiprināto projektu iesniedzējiem, nodrošina piešķīrumu izmaksas un projektu īstenotāju iesniegto atskaišu par projekta īstenošanu un līdzekļu izmantošanu apkopošanu.
7. Piešķīruma saņēmēji viena mēneša laikā pēc projekta pabeigšanas iesniedz pašvaldībai sekojošas atskaites par finanšu piešķīruma izlietošanu projekta īstenošanā:
   1. saturisko atskaiti par projektu - aprakstu un novērtējumu, vai projekta īstenošanas gaitā ir sasniegts projekta mērķis;
   2. finanšu atskaiti par visa projekta summas izlietojumu.
8. Pašvaldībai ir tiesības pārbaudīt piešķirto līdzekļu izlietošanu jebkurā projekta  
   realizācijas posmā, kā arī prasīt atlīdzināt visus zaudējumus, kuri pašvaldībai radušies piešķīruma saņēmēja darbības vai bezdarbības dēļ.

Domes priekšsēdētāja vietniece R.Vectirāne